text: Oversvømmelser i Trekantområdet: Slut med sommersol – advarsel om skybrud
  25 juli 2016 kl. 13.03
  De varme sommerdage er foreløbigt forbi. Nu advarer DMI mod skybrud - og blandt andet i Vejle er der oversvømmelser. 
  Fra det sydligste Jylland mod nord,over Trekantsområdet til det nordlige Vendsyssel buldrer og brager det flere steder i øjeblikket. Og med bragene kommer der regn.
  Blandt andet er det gået ud over Vejle, hvor der er oversvømmelser i Grejsdalen.
  Skybrud i Vejle - oversvømmelser i Grejsdalen - Grønholt, og i bl.a. Ågade og Valdemarsgade https://t.co/1a0bD63shH pic.twitter.com/myXpsVyuON
  DMI varsler også mod skybrud flere steder. I den østlige og sydlige del af Jylland går advarslen især til Horsens-området, hvor mange gader stod under vand ved det seneste skybrud.
  Også området syd for Horsens og helt ned til grænsen er i risikozonen, advarer DMI. De voldsomme byger kommer i givet fald i eftermiddag og først på aftenen.
  Er sommeren så forbi?
  Hmmm – ikke helt, omend temperaturerne falder til omkring 20 grader.
  Regn kommer der også, mest onsdag og fredag.
  Men – fra næste uge vender varmen tilbage.
  Måske, tilføjer meteorologerne.
  